IU se compromete a apoyar al deporte femenino de competición ante la escasa inversión municipal
#000003
Lluvia de euros para la educación concertada religiosa en las cuencas del Nalón y el Caudal
#000005
El Principado financia de manera innecesaria aulas concertadas en las cuencas, denuncia SUATEA
#000006
Cola escritora y profesora universitaria Paquita Suárez Coalla, candamina en Nueva York, comparto dende va tiempu un espaciu sentimental, xeográficu y llingüísticu que nos hermana dende les dos orielles del Atlánticu. Nel so mundu abonden l’inglés y el castellanu con tolos acentos llatinoamericanos, nel mio mundu abonden el castellanu y l’italianu, pero a la hora d’escribir nos sal de l’alma l’asturianu, y esti ye l’idioma nel que falamos de lliteratura, d’agroganadería, de política internacional o de lo que seya. Paquita mandó-y va unos díes ún de los mios cuentos, Identidá, a Suronda González, profesora universitaria tamién ella, estáunidense descendiente d’un asturianu y prologuista del llibru Las colinas sueñan en español, que narra una parte de la hestoria de la emigración asturiana a Virxinia Occidental; esti llibru tamién habría d’atopar editor a esti llau de la mar. El mio rellatu cunta la hestoria (ficticia) d’Andrés, un mineru de Castrillón que pasó a ser Andrew el mesmu día que tuvo a la vista Ellis Island y la Estatua de la Llibertá. Renunció al so nome orixinal, a esa parte importante de la so identidá, pero nunca quixo renunciar a aquella ayalga de pallabres, rellumantes y enfilaes como una cuenta de perles, que namás podíen entender, respetar y querer los pocos homes de la mina asturiana d’Arnáu qu’emigraran con él a Fayette County naquellos años: pallabres como llar, lluvia, llingua y lloredal, que nun teníen traducción creíble al inglés.
#000013
Esi cuentu, Identidá, publicáu en Pasaxeres de la nueche (Hoja de Lata, 2019), na antoloxía n’alemán Asturien (Wieser, 2022) y en castellanu en Cabeza alta (Hoja de Lata, 2022) emocionóme cuando lu escribí y vuelve a emocioname cada vez que lu relleo. «Mio güela Linda mandó que na llábana de la tumba esculpieran, debaxo del nome y de los años del nacimientu y de la muerte, three words na llingua del so home: llar, lluvia, lloredal. Baxo esos tres vocablos qu’abriguen, que refresquen, que perfumen, descansen los sos restos».
#000014
El 21 de febreru celébrase’l Día Internacional de la Llingua Materna, declaráu pola UNESCO va un cuartu de sieglu col envís de protexer y promover toles llingües del mundu (alredor de 6.000), porque toes y cáuna son merecedores de respetu y dignida como llingua materna de millones, de miles o mesmamente d’una sola persona.
#000015